คาดสัปดาห์หน้าหุ้นไทยปรับขึ้น
บริษัทศูนย์วิจัยกสิกรไทย  คาดว่า สัปดาห์หน้า หุ้นไทยปรับขึ้น จับตาเศรษฐกิจประเทศแกนหลัก
19 ม.ค. 2556

บริษัทศูนย์วิจัยกสิกรไทย  คาดว่า สัปดาห์หน้า หุ้นไทยปรับขึ้น จับตาเศรษฐกิจประเทศแกนหลัก
บริษัทหลักทรัพย์กสิกรไทย  จำกัด และบริษัทศูนย์วิจัยกสิกรไทย เปิดเผยว่า แนวโน้มดัชนีหุ้นไทย สัปดาห์ระหว่างวันที่ 21-25 ม.ค. 2556 ดัชนีมีโอกาสที่จะปรับตัวขึ้น โดยต้องติดตามพัฒนาการของเศรษฐกิจประเทศแกนหลัก  ผ่านการปรับตัวของเครื่องชี้เศรษฐกิจที่สำคัญ  อาทิ  เครื่องชี้ตลาดที่อยู่อาศัยจากสหรัฐ  รวมทั้งดัชนีความเชื่อมั่นผู้บริโภคและภาคธุรกิจของเยอรมนี  ทั้งนี้ บริษัทหลักทรัพย์กสิกรไทย จำกัด คาดว่า ดัชนีจะมีแนวรับที่  1,409  และ 1,400 จุด ขณะที่แนวต้านคาดว่าจะอยู่ที่ 1,450  และ 1,490 จุด ตามลำดับ.